
Grozījums Ministru kabineta 2018. gada 4. janvāra noteikumos Nr. 13 "Darbības programmas "Izaugsme un nodarbinātība" 4.2.1. specifiskā atbalsta mērķa "Veicināt energoefektivitātes paaugstināšanu valsts un dzīvojamās ēkās" 4.2.1.2. pasākuma "Veicināt energoefektivitātes paaugstināšanu valsts ēkās" otrās projektu iesniegumu atlases kārtas īstenošanas noteikumi"
Izdoti saskaņā ar Eiropas Savienības struktūrfondu un
Kohēzijas fonda 2014.–2020. gada plānošanas perioda
vadības likuma 20. panta 6. un 13. punktu
· Izdarīt Ministru kabineta 2018. gada 4. janvāra noteikumos Nr. 13 "Darbības programmas "Izaugsme un nodarbinātība" 4.2.1. specifiskā atbalsta mērķa "Veicināt energoefektivitātes paaugstināšanu valsts un dzīvojamās ēkās" 4.2.1.2. pasākuma "Veicināt energoefektivitātes paaugstināšanu valsts ēkās" otrās projektu iesniegumu atlases kārtas īstenošanas noteikumi" (Latvijas Vēstnesis, 2018, 6., 172. nr.; 2020, 157. nr.; 2021, 122. nr.; 2022, 74. nr.; 2023, 247. nr.; 2025, 113. nr.) šādu grozījumu:
· 1. Izteikt 38.1. apakšpunktu šādā redakcijā:
· "38.1. piecu gadu pēcuzraudzības periodā iesniedz sadarbības iestādē pārskatu par enerģijas patēriņu ēkā vai inženierbūvē pārskata gadā saskaņā ar šo noteikumu 3. pielikumu. Pārskatu par enerģijas patēriņu ēkā vai inženierbūvē pirmajā pilnajā kalendāra gadā pēc projekta pabeigšanas saskaņā ar šo noteikumu 3. pielikumu iesniedz sadarbības iestādē līdz nākamā gada 31. janvārim. Ja pēcuzraudzības perioda pirmajā gadā netiek sasniegti projektā plānotie iznākuma rādītāji vismaz 65 % apmērā, pārskatu sniedz līdz katra nākamā gada 31. janvārim pēcuzraudzības perioda ietvaros līdz brīdim, kad projektā plānotie iznākuma rādītāji ir sasniegti vismaz 65 % apmērā;".

